Mycetophagus piceus

Mycetophagus piceus Mycetophagidae familiako kakalardo saproxilikoa da, zientziarako Johan Christian Fabriciusek 1777an deskribatu zuena.

 Deskribapena 
Kakalardo txikia (4-4,5 mm luze), aski potoloa eta kolore aldakorrekoa da: burua marroi-beltza, hankak eta antenak marroi-gorriak, pronotoa gorriztaren eta marroi-beltzaren artekoa, eta elitroak marroi-beltzak, oso hedadura aldakorra duten orban marroi-laranja kolorekoekin. Urre-koloreko pubeszentzia trinko, motz eta etzanak estaltzen du gorputza. Antena laburrak. Mycetophagus salicis oso antzekoa da.

 Bizilekua 
Baso hostogalkorretan bizi da. Larba Laetiporus sulphureus onddoak eragindako usteldura marroian garatzen da.

 Elikadura 
Larba onddojalea da. Heldua Polyporales ordenako zenbait onddoren gorputz fruitu-emaileez elikatzen da. Zenbait ikerlariren arabera, harraparia ere izan liteke.

 Banaketa 
Europan eta Asia Txikian hedaturik dago, Euskal Herrian barne.

 Kontserbazioa 
IUCNren Zerrenda Gorrian arrisku txikiko espezietzat hartua da.

 Erreferentziak 

 Kanpo estekak 

Kategoria:Mycetophagidae
Kategoria:Euskal Herriko koleopteroak
Kategoria:1777. urtean deskribatutako taxoiak